tomron87/hebrew-wikipedia-sentences-corpus huggingface dataset:
סאם מוצא שם תמונה של קייט עם גבר וילד וזורק אותה בטעות לתחנת מחזור.
קייט מגלה לו כי בעלה ובנה נהרגו בתאונת דרכים.
סאם מתפטר ממפעל השוקולד ופותח בית קפה ביחד עם רון ומעטר את הקירות בציוריו.
ביל מת וקייט וטינה משתתפות בהלוויה.
סאם מדוכא ומחליט להגיע אל קייט והקשר ביניהם מתחדש.
שם השחקן/ית שם הדמות הערותדסטין הופמןבילסיסי ספייסקטינהג'ייק הופמןסאםבן של בילסקיילר פיסקקייטבת של טינההנרי תומאסרוןחבר של ג'ייקאליזבת בקהבת'חברה של טינהאליזבת לודלומריעובדת בחנות ספרים
אהבה בתפריט הוא סרט דרמה רומנטית אמריקאית משנת 2007 בבימויו של סקוט היקס, עם קתרין זיטה-ג'ונס, ארון אקהרט ואביגייל ברסלין בתפקידים הראשיים.
זה רימייק לסרט הגרמני המטבח של מרתה על שפית מסורה לעבודתה שחייה השתנו לאחר שהייתה צריכה לגדל את בת אחותה היתומה.
העלילה הועברה מהמבורג לרחוב בליקר בניו יורק.
הסרט קיבל ביקורות מעורבות אבל היה שובר קופות.
את הפסקול הלחין פיליפ גלאס ומשולבים בו קטעי אופרה, השיר "Sway"' והשיר "Via con me", אשר מוכר גם כ-"It's wonderful", של פאולו קונטה.
אביגייל ברסלין הייתה מועמדת ל-פרס השחקן הצעיר .
קייט ארמסטרונג (קתרין זיטה-ג'ונס) היא שפית קפדניות במסעדת הגורמה "בליקר 22" של פולה (פטרישה קלארקסון) ברחוב בליקר בניו יורק.
היא מתעמתת עם לקוחות שמעירים לה על המנה שהכינה ופולה מכריחה אותה לגשת לטיפול אצל פסיכותרפיסט (בוב בלבן) שמתעניין יותר במנות שהיא מביאה לפגישות מאשר בבעיות עצמן.
אחותה כריסטין (אריג'ה בריקיס) נוסעת אליה עם בתה זואי (אביגייל ברסלין).
מתרחשת תאונה קשה בה נהרגת כריסטין וזואי נפצעת ומאושפזת.
כעת היא צריכה להקדיש את עצנמה לטיפול באחייניתה.
היא נאלצת להיעדר תכופות מהעבודה ופולה מקבלת לעבודה את ניק פאלמר (ארון פאלמר) בתור סו-שף במסעדה למורת רוחה של קייט שרואה בו מתחרה.
זואי אינה אוהבת את אוכל הגורמה שמבשלת לה קייט.
לאחר שהשמרטפית שרלוט (זואי קרביץ) נכשלת במשימתה נאלצת קייט להביא את זואי למסעדה שם היא נפגשת עם ניק, מיד נקשרת אליו וזוללת ברעבתנות את הפסטה שהכין לה תוך כדי שהוא שר קטעים מאופרות שהוא אוהב.
למרות חששותיה של קייט, היא נמשכת לניק והם עורכים ארוחה משותפת עם זואי כמו במשפחה.
כאשר פולה מציעה לניק משרת שף, קייט נעלבת למרות שהוא מודיע לה כי הוא סירב וכי קיבל תפקיד שף במסעדה חדשה בסן פרנסיסקו.
כאשר מנהלת בית הספר מזמינה את קייט ואומרת לה כי זואי נרדמת בכיתה בגלל שהיא מבלה במסעדה וכי אם זה לא יופסק היא תודיע לשלטונות, נאלצת קייט להפסיק לקחת את זואי למסעדה, זואי כועסת ובורחת.
קייט מתקשרת אל ניק והם מוצאים אותה ליד קברה של אמה כריסטין.
קייט כועסת על עצמה וכאשר לקוח מטריד אותה בטענה שהסטייק אינו טוב היא מטיחה את הסטייק בשולחן, מושכת את המפה בכוח ומודיעה לפולה על התפטרותה.
לבסוף פותחים קייט וניק ביסטרו, מבשלים ביחד בעוד שזואי ממלצרת.
שם השחקן/ית שם הדמות הערותקתרין זיטה-ג'ונסקייט ארמסטרונגשפיתארון אקהרטניקולס "ניק" פאלמרסו-שףאביגייל ברסליןזואיפטרישה קלארקסוןפולהבעלת המסעדהבוב בלבןפסיכותרפיסטג'ני וויידליאהטבחיתלילי רייבברנדטטבחיתזואי קרביץשרלוטשמרטפיתבריאן אובייןשוןשכןאריג'ה בריקיסכריסטיןאחותה של קייט
אהבה במרוקו הוא סרט קולנוע אמריקאי מסוגת דרמה רומנטית משנת 2024 בכתיבה ובימוי של סוזנה גרנט , עם לורה דרן, ליאם המסוורת' ודיאנה סילברס בתפקידים הראשיים.
הסרט צולם במרוקו והעלילה היא על רומן אהבה בין סופרת מפורסמת לבין סוכן נדל"ן צעיר.
משתתפת בו בתפקיד קטן השחקנית הישראלית שושה גורן.
קת'רין לואו (לורה דרן) היא סופרת אמריקאית מצליחה שפרסמה כבר שמונה ספרים.
כעת נפרדה מבן זוגה לאחר 14 שנים ויש לה משבר כתיבה אותו היא רוצה לפרוץ בריטריט (מבדד) במרוקו.
היא מגיעה למלון מקסים ושקט אבל עד מהרה מגיעים לשם סופרים שרוצים כמוה להתבודד ובהם בולטת הסופרת הקשישה עדה דוהן (שושה גורן) שזכתה בפרס נובל לספרות.
מגיעה לשם גם הסופרת הצעירה לילי קמפ (דיאנה סילברס) ובן זוגה אוון ברופי (ליאם המסוורת').
אוון הוא סוכן נדל"ן ועסוק כל הזמן בניהול עסקה גדולה.
כאשר לילי יוצאת לטיול במדבר עם הסופרים, הוא נשאר ומצטרף לקת'רין לטיול בעיר ובכפר הסמוכים.
אוון נמשך לקת'רין למרות הבדל גדול בגילים.
לאחר שלילי העליבה אותו בשל ידיעת ספרות, הוא מתנתק ממנה וביחד עם קת'רין הם עוזבים את בית המלון, מגיעים לעיר ומקיימים יחסים אינטימיים.
הוא מתכוון להישאר במקום עם קת'רין אבל בעת טיולם בעיר נחטף ממנה הלפטופ ובו הרומן האחרון שלה ללא גיבוי.
קת'רין מבולבלת וכועסת מחליטה לחזור לבד לארצות הברית.
כעבור זמן מצליחה קת'רין לסיים את הרומן האחרון שלה שמצליח.
אוון פוגש אותה בפאב, האהבה ניצתת שוב והם מתנשקים.
שם השחקן שם הדמות הערותלורה דרןקת'רין לואוליאם המסוורת'אוון ברופידיאנה סילברסליל קמפסופרתשושה גורןעדה דוהןסופרתסמי פקאקחמידשרתרשידה בראקניפטימה בן זקורמנהלת מלוןאדיאנו ג'ואנינייוגו ג'קונליסופריונס בוסיףרפי עבדוסופר
"אהבה בת עשרים" הוא שיר שהוקלט על ידי הזמר הישראלי יוסי בנאי.
את השיר הוציאה בשנת 1973 לאור חברת התקליטים הד ארצי כרצועה השלישית באלבומו של בנאי, "פרצוף של צועני".
"אהבה בת עשרים" הוא תרגום מאת נעמי שמר לשיר הצרפתי "La Chanson Des Vieux Amants" של ז'אק ברל.
השיר מתאר מערכת יחסים רבת פנים בין שני אוהבים, ששילבה תשוקה, כאב, קשיים ופרידות.
הדובר מתאר את החוויות המשותפות ואת תחושת הזיכרון ששומר על רגעי העבר בחדרם המשותף.
ישנה תחושת נוסטלגיה לעבר שאיננו עוד, יחד עם הכרה בכאב ובשינוי שעברו עם הזמן.
הזיכרונות ממלאים את החדר ואת הלב, אך אינם דומים להווה ולעתיד.
בחלק השני, השיר עובר לטון מפוכח ואינטימי יותר, שבו הדובר מתמודד עם השקרים, הסודות והמלכודות שבמערכת היחסים.
הוא מכיר בקשיים ובמורכבות, לצד הכאב שבהתמודדות עם בגידות ומאבקים פנימיים.
עם זאת, הוא מציין את החיבור העמוק ביניהם ואת רצונו להזדקן יחד למרות הכול.
במרוצת השנים הוקלטו גרסאות כיסוי רבות ל"אהבה בת עשרים".
בשנת 1977 הקליטה חוה אלברשטיין את השיר, והוא נכלל באלבומה ה-18 "הלילה הוא שירים".
גם דוד ד'אור, קורין אלאל וישי לוי פרסמו את גרסותיהם לשיר.
"אהבה בתענוגים" הוא חיבור אנציקלופדי מדעי ויהודי שנכתב באמצע המאה ה-14, על ידי פילוסוף יהודי בשם ר' משה בן יהודה (רמב"י).
הספר שרד בארבעה כתבי יד ורק חלק ממנו ראה את אור הדפוס.
מחברו של אהבה בתענוגים וזמני כתיבת הספר (1355- 1356) נזכרים בתוך החיבור, אולם אין אזכורים של הספר או המחבר בספרים אחרים בני תקופתו או מאוחרים לו, ולכן לא ניתן לזהות את המחבר עם אישיות מוכרת.
עם זאת, חוקרים משערים שהמחבר היה אחד מתלמידי תלמידיו של הריטב"א, ושר' חסדאי קרשקש הכיר את החיבור והושפע ממנו כשכתב את ספרו "אור השם".
שמו של הספר, "אהבה בתענוגים", לקוח מתוך הפסוק בשיר השירים "מה יפית ומה נעמת אהבה בתענוגים".
האהבה בספר מכוונת אל הלימודים הפילוסופיים ומטרת החיבור היא להראות שהתורה והפילוסופיה אינן סותרות אלא משלימות זו את זו.
הספר נחשב לחיבור אנציקלופדי, משום שהוא מסכם את הפיזיקה והמטאפזיקה של ימיו.
החלק הראשון עוסק בפיזיקה, אותה מזהה המחבר, בעקבות הרמב"ם, עם "מעשה בראשית".
החלק השני עוסק במטאפיזיקה, אותה מזהה המחבר, בעקבות הרמב"ם, עם "מעשה מרכבה".
החלק השלישי הוא חלק תאולוגי המזוהה עם "סתרי תורה".
בעמדות הפילוסופיות מאמץ המחבר במוצהר את דעותיו הפילוסופיות של הפילוסוף המוסלמי אבן רשד, וגם כאשר הוא סוטה מעמדותיו הוא מציג אותן כאילו היו של אבן רשד.
כך לדוגמה, הוא מציג את עמדותיהם של הרמב"ם ואבן עזרא ככאלו התואמות את אלו של אבן רשד.
בחלקים המדעיים של החיבור, המחבר מאמץ במוצהר את העמדות הפילוסופיות של הפילוסוף המוסלמי אבן רשד, אך מפרש אותן לא פעם באופן מקורי ועצמאי.
בחלקים התאולוגיים הוא מאמץ במוצהר עמדות שכלתניות מבית מדרשם של אבן עזרא ורמב"ם, אך מוסיף עליהם אלמנטים נוספים.
כך בתורת האלהות מאמץ רמב"י את הגדרת אבן רשד לפיה האל הוא צורה הכוללת את כל צורות העולם.
בחיבור מוצגים גם כמה מושגים קבליים ורמב"י מעניק להם פרשנות פילוסופית.
בחיבורו ניכר שהוא הכיר גם מקורות סכולסטיים.
בתורת הבריאה אוחז רמב"י בתורת האצלה ניאופלאטונית נוסח אבן סינא, תוך כדי מתן פרשנות המקרבת אותה לתורת אבן רשד המתנגדת להאצלה.
גם בתורת הנפש אוחז רמב"י בהגדרת הנפש של אבן רשד.
בתורת הנבואה מזהה רמב"י את הנבואה עם תורת הדבקות בשכל הפועל של אבן רשד ולפיה בנבואה שכלו של האדם מתאחד עם השכל הפועל.
בתורת ההשגחה מאחד רמב"י בין תורת ההשגחה השכלית של הרמב"ם ותורת ההשגחה האסטרולוגית של הראב"ע.
בסוגיית טעמי המצוות רמב"י סובר שמטרת המצוות בראש ובראשונה להקנות אמונות פילוסופיות נכונות על ידי חיקוי פעולות המרמזות על מבנה העולם.
בנוסף, מטרת חלק מהמצוות היא למנוע מן האדם נזק הנובע ממדינה שאינה מתוקנת מבחינה מוסרית או מהמערך האסטרולוגי של הכוכבים.
אהבה ופסיכה או קופידון ופסיכה הוא ציור משנת 1817 מאת הצייר הצרפתי ז'אק-לואי דויד, המוצג כיום במוזיאון האמנות של קליבלנד.
היצירה מתארת את קופידון ופסיכה.
דויד יצר אותה במהלך גלותו בבריסל, עבור הפטרון ואספן האמנות ג'אן בטיסטה סומאריבה.
כאשר הוצג הציור לראשונה במוזיאון בבריסל, הוא הפתיע את הצופים בגישתו הריאליסטית לדמותו של קופידון.
מבקרי האמנות בני הזמן נטו לראות בסגנון החריג ובאופן הריאליסטי שבו תואר קופידון סימן לשקיעתו של דויד בגלות, אך חוקרי האמנות בני זמננו נוטים לראות בציור ניסיון מכוון לסטות מן הדרכים המסורתיות להצגת דמויות מיתולוגיות.
דויד החל לתכנן את "אהבה ופסיכה" בפריז בשנת 1813, והשלים את הציור בגלות בבריסל, לאחר נפילתו של נפוליאון מהשלטון.
זוהי היצירה הראשונה שדויד סיים במהלך גלותו.
המלך לואי ה-18 הציע לדויד חנינה על פעילותו בתקופת המהפכה הצרפתית, אך דויד בחר לצאת לגלות בבריסל.
עד לאותה עת, היה דויד נתפס לעיתים קרובות כמחקה של האמנות הקלאסית.
סגנונו הטיפוסי הושפע מהאידיאל האסתטי שתיאר ההיסטוריון לאמנות יוהאן יואכים וינקלמן כ"מודל היופי" (beau idéal) – סגנון שהתמקד בדימוי אידיאלי של גוף האדם.
סגנונו של דויד התאפיין בעבר גם בפשטות.
אהבה ופסיכה חורג באופן בולט ממאפיינים אלו.
כאשר הוצגה היצירה בפריז, רבים ראו בה ביטוי להשפעה השלילית של גלותו של דויד.
הציור נוצר עבור אוספו של ג'אן בטיסטה סומאריבה, שהתעשר במהירות באמצעות פעולות פיננסיות מפוקפקות.
ככל הנראה, סומאריבה בנה את אוספו מתוך רצון להפגין את עושרו ולחזק את מעמדו החברתי.
על פי מכתביו של דויד, הוא גילה עניין בסיפור של קופידון ופסיכה, ושאף להעניק תפיסה חדשה לנושא שזכה לעיבודים תכופים, באמצעות שימוש בריאליזם.
ג'יימס גלטין, בנו בן ה-17 של דיפלומט אמריקאי, שימש כדוגמן העירום לציור, דבר שעשוי להסביר את הופעתו המתבגרת והלא מהוקצעת של קופידון.
הציור מבוסס על מיתוס מתוך חמור הזהב של אפוליוס.
לפי הסיפור, פסיכה הייתה בת אנוש יפהפייה, אשר עוררה את קנאתה של ונוס ונענשה בשל יופייה.
ונוס הטילה על בנה, קופידון, להוציא את העונש לפועל, אך קופידון התאהב בפסיכה.
הוא מציל אותה מגורל מר באמצעות חטיפתה והבאתה אל טירתו.
קופידון שומר את זהותו בסוד, כדי לא לעורר את חמתה של אמו.
מדי לילה הוא שוהה עם פסיכה, ונעלם בבוקר לפני שתתעורר.
בהדרגה מתחילה פסיכה לחשוד בזהותו האמיתית, ולבסוף מנסה לחשוף אותו בעזרת מנורה.
קופידון תופס אותה בשעת מעשה ונוטש אותה.
במעשייתו של אפוליוס, שאר הסיפור עוסק בניסיונותיה של פסיכה להשיב את אהבתו של קופידון.
הציור של דויד מתאר את רגע הבוקר שבו קופידון מתגנב לדרכו לאחר שבילה את הלילה עם פסיכה.
חוקרת האמנות מרי וידאל טענה כי בציורו של דויד יש עיסוק במורכבות ודו-המשמעות שבמיתוס, והוא משחזר את גישתו המתעתעת של אפוליוס כלפי האלגוריה שבבסיס הסיפור.
הציור מציג את קופידון מתגנב לדרכו בעוד פסיכה ישנה בשלווה ברקע.
הסביבה בה מתרחש המעמד מעוצבת ומרובת פרטים, מתוך ניסיון של דויד לשקף את תנאֵי כליאתה של פסיכה.
הצבעים הכהים והעמוקים והחופה המכבידה יוצרים ניגוד בולט אל מול הנוף המשתרע ברקע.
לדברי מרי וידאל, הנוף מייצג "מסע, התחדשות והארה", ועומד בניגוד לנסיבות חייה של פסיכה.
גופותיהם של קופידון ופסיכה מוארים על רקע הצבעים הקודרים, באופן המדגיש את הופעתם הלא-אידיאלית.
דויד החל בעבודה על הציור עוד לפני צאתו לגלות, ולאחר שהגיע לבריסל ערך שינויים רבים בתכנונו.
הוא ביצע שינויים מהותיים גם לאחר שהרישום הועבר אל הבד – דבר שנחשב בלתי שגרתי באותה עת.
השינוי הבולט ביותר היה עיטור חלל הפנים בסגנון האימפריה, ייתכן כמחווה לתקופה שבה שלט נפוליאון.
פרט קטן מופיע מעל פסיכה בדמות פרפר מעופף.
על פי פרשנותה של חוקרת האמנות איסה לאמפה, הפרפר מסמל גם "מוות וגם התעלות", ומשמש כפרשנות חזותית לעזיבתו של קופידון את פסיכה בכל בוקר.
הפרט הבולט ביותר בציור הוא התיאור ההיפר-ריאליסטי של גופו של קופידון והבעת פניו.
על פי רישומי ההכנה של דויד, הוא התכוון מלכתחילה לתאר את קופידון באופן זה, עוד לפני צאתו לגלות.
גם כנפיו של קופידון ממשיכות קו סגנוני זה – הן בלויות ומכוערות, ומעניקות לדמותו מראה אנושי ובן-תמותה יותר מאשר אלוהי.
הניתוחים של הציור מתמקדים לרוב בתיאור הריאליסטי של דמות קופידון, אשר חורג מן האופן המסורתי שבו טופל המיתוס.
לעיתים נעשה שימוש בציור קופידון ופסיכה מאת פרנסואה ז'ראר משנת 1798 כהשוואה.
ביצירתו של ז'ראר, שתי הדמויות מתוארות באופן אידיאלי המדגיש את טוהר האהבה הצעירה.
תיאורים מסורתיים של המיתוס נטו גם שלא להאשים את קופידון, והציגו אותו כדמות תמימה ויפה.
חוקרי אמנות השוו גם בין ציורו של דויד לבין אמור ופסיכה מאת פרנסואה אדואר פיקו, שנוצר באותה שנה (1817), ומתאר את אותו רגע של עזיבת קופידון – אך באופן אידיאלי
בגרסתו של דויד, דמותו של קופידון נראית מאיימת, בעוד פסיכה מוצגת כפגיעה וחסרת אונים – דבר המרמז על מערכת יחסים מעוותת במקצת ביניהם.
מראהו של קופידון כמעט חולה: גוון עורו עמום, הבעתו ושפת גופו נעדרים חום ואף נוטים לעוינות, וגופו רזה וחלש – רחוק מהדמויות האידיאליות שאפיינו את התקופה.
תנוחתו ומבטו של קופידון שוברים את ההפרדה בין הדמות המתוארת לבין הצופה; נדמה שהוא יוצא מתוך גבולות הציור לעבר המציאות, כשהוא מפנה את מבטו ישירות אל הצופה.
על פי פרשנותה של חוקרת האמנות דורתי ג'ונסון, הדבר יוצר תחושת אי־נוחות, שכן הוא "משתף את הצופה בדינמיקת הכוח" שבין קופידון לפסיכה
הופעתה של פסיכה זכתה להשוואה עם תיאורים של אלות שוכבות בציוריהם של טיציאן וקוררג'ו.
הבעתה מעוררת רושם של יופי ותמימות.
היא עדיין ישנה, דבר המדגיש את פגיעותה.
הניגוד בין פסיכה המתוקה לבין קופידון הבוטה מהווה מרכיב מרכזי בחידוש שאותם זיהו היסטוריונים של האמנות ביצירה.
עם הצגת הציור לראשונה, פורסמו שני מאמרים תומכים שהתייחסו אליו לחיוב, אך סביר להניח כי נכתבו בהשפעתו הישירה של דויד.
שני המאמרים התמקדו בריאליזם של היצירה, כאשר אחד מהם תיאר אותה כ"גישה היסטורית טהורה" למיתולוגיה.
כאשר הושווה הציור ליצירתו של פיקו, זכה הריאליזם שבו להערכה נוספת מצד מבקרים מסוימים.
עם זאת, עיקר התגובות לציור היו שליליות.
המעמד השליט העדיף יצירות אידיאליות יותר, והריאליזם בציור נתפס כבלתי מוסרי בשל הרמיזות המיניות הגלומות בו.
גם אנטואן-ז'אן גרו, שתמך לרוב ביצירתו של דויד, ביקר את הציור באומרו כי "לפניו של אמור אופי מעט שטני, הידיים כהות במקצת ומעל הכול אינן מעודנות דיין".
מבקרים אחרים הביעו תמיהה על הסטייה מהמראה המסורתי של קופידון, ואף חשו אי־נחת מהעיוות שנעשה לדמותו.
אהבה ופרפר הוא ציור שמן מאת הצייר האקדמי הצרפתי ויליאם אדולף בוגרו, אשר צויר בשנת 1888.
הציור מציג את קופידון יושב על שפת מזרקה, לצד אשפת החצים שלו, בעת שהוא מסיר בעדינות פרפר מזרועו.
תיאור זה מבטא את הרוך והזהירות הנדרשים בטיפוח מערכות יחסים.
זרם המים במזרקה שמאחור עשוי לרמז על זרימת הזמן ועל חשיבותם של רגעי הילדות.
בדמותו של קופידון כילד, מבקש הציור להדגיש את חובתו של המין האנושי להעניק טיפול עדין וזהיר ב"כנפיהם של ילדיו", ממש כפי שקופידון נזהר בכנפיו של הפרפר.
מבקריו של בוגרו נטו ללעוג ליצירותיו שעסקו בקופידון, אך רבים מהם לא זיהו את ההיבט ההומניסטי והחגיגה שבחיים, שהיו בבסיס עבודות רבות שלו.
בבחירה למקד את המבט בצד החיובי של מצוקות חברתיות, צייר בוגרו גם את העניים והצוענים באור אידיאלי ונשגב, וכך עשה גם בדימויים מיתולוגיים, כמו קופידון זה, המופיע כילד אמיתי אך יפהפה באופן כמעט על-טבעי.
הציור נשא מסר פרוגרסיבי לקהל בן התקופה, ולפיו מוטלת על ההורים והחברה אחריות לטפח את ילדיהם כך שיוכלו לגדול בחופשיות וללא פגע.
מסר זה עלה בקנה אחד עם מגמות תרבותיות וחברתיות חדשות בסוף המאה ה־19, כמו חקיקה נגד עבודת ילדים והתארגנויות רווחה לטובת הנזקקים.
הציור נרכש ישירות מהאמן על ידי סוחר האמנות מיכאל קנודלר (M.
לאחר מכן עבר דרך גלריית גופיל בניו יורק והחזקה פרטית של איזבל ואן ווי ויליס.
בהמשך נמכר במספר מכירות פומביות בגלריות פארק־ברנה בניו יורק, ונרכש על ידי גלריות פינדלי וגלריות גאלט.
כיום הוא שמור באוסף הפרטי של פרד ושרי רוס בארצות הברית.
אהבה ופסיכה, ילדים הוא ציור שמן על בד מאת הצייר האקדמי הצרפתי ויליאם אדולף בוגרו, אשר נוצר בשנת 1889 וחתום ומתוארך לשנת 1890. היצירה נחשבת לאחת הידועות והמזוהות ביותר עם בוגרו, ומדגימה את סגנונו הקלאסי, המבוסס על דיוק אנטומי, רכות צבעים וקומפוזיציה הרמונית.
הציור מתאר את קופידון ופסיכה כילדים מכונפים, בניגוד למסורת הקלאסית שבה הוצגו כאוהבים בוגרים, והוא מבטא אידיאל של אהבה ותמימות על רקע עננים.
הציור מציג את קופידון, בעל כנפי מלאך, מחבק את פסיכה בעלת כנפי הפרפר, שניהם צפים בענני שמים רכים.
הקומפוזיציה מאופיינת באיזון מדויק ובשליטה טכנית גבוהה, והגוף האנושי מתואר באור רך ובגוונים בהירים היוצרים תחושת שלווה וטוהר.
בוגרו השתמש במכחול עדין ובקווים מוגדרים כדי להדגיש את רכות העור ואת המגע שבין הדמויות.
הציור נחתם בפינה הימנית התחתונה בחתימת האמן "W.
BOUGUEREAU 1890", אך תוארך למועד ציורו בפועל, שנת 1889. היצירה שייכת לקבוצה שכינה בוגרו בשם "Fantaisies", שבה ייצג סצנות מיתולוגיות באור תמים ופיוטי.
בוגרו בחר לתאר את המיתוס של אהבה ופסיכה באופן ייחודי, כשהוא מציג את הדמויות כילדים צעירים במקום כבני נוער או מבוגרים.
פרשנות זו מבליטה את האופי הרוחני והתמים של אהבתם, ומתרחקת מהאלמנטים הארוטיים המסורתיים שנלוו לנושא.
בכך ביקש האמן לבטא את מושג האהבה כאידיאל נשגב, חף מתשוקה גופנית, תוך שילוב סמלים המזוהים עם נשמה ותום - כנפי מלאך לקופידון וכנפי פרפר לפסיכה.
הסצנה, המתרחשת על ענן, מעבירה תחושת ניתוק מהעולם הארצי וקרבה אל ממד שמימי.
הציור מבוסס על סמליות של טוהר רוחני ואהבה נשגבת.
קופידון, המתואר כילד בעל כנפי מלאך, מגלם את כוח האהבה האלוהית, ופסיכה, בעלת כנפי הפרפר, מייצגת את נשמת האדם ואת שבריריותה.
החיבור ביניהם משמש אלגוריה לאיחוד שבין אהבה לנשמה, המושגת לאחר מסע של ניסיונות וגאולה.
הרקע הענני והאור הרך יוצרים אווירה שמימית המדגישה את ההתרחקות מן הארצי ואת שאיפת הרגש לטוהר ולתום.
דמותם הילדותית של האוהבים מבטאת אהבה ראשונית, חפה מתשוקה, והופכת את הסצנה לסמל של חסד ועדינות.
הכנפיים, המגע העדין והקומפוזיציה המאוזנת משתלבים ליצירת דימוי הרמוני של אהבה רוחנית המתקיימת בעולם אידיאלי.
הציור מהווה עיבוד מודרני למיתוס שהעסיק אמנים רבים מאז הרנסאנס.
הוא עומד בניגוד ברור לפסלו של אנטוניו קנובה "פסיכה מתעוררת בנשיקת האהבה" (1787), שבו הוצגו האוהבים כבוגרים בתנוחה חושנית.
בניגוד לכך, בוגרו נקט בגישה מרוככת, שבה הנשיקה מבטאת חיבה ילדותית ולא תשוקה.
בנוסף, הציור מהווה המשך ישיר ליצירתו "אהבה מנצחת" () ונחשב קודמו של "החטיפה של פסיכה" (), שבה חזר בוגרו לעיבוד מיתולוגי בוגר יותר של אותו סיפור.
בהקשר רחב יותר, היצירה משתלבת במסורת האקדמית של סוף המאה ה־19, המבליטה טוהר אידיאלי וסימטריה חזותית לעומת האקספרסיביות של האימפרסיוניזם.
הציור הוצג לראשונה בלונדון בתערוכת ההשאלה של ציירי האסכולה הצרפתית בגלריה גילדהול בשנת 1888, ולאחר מכן בבירמינגהאם בשנת 1898 (מס' 5).
הוא נרכש תחילה בידי הלורד ראש העיר של לונדון, חבר הפרלמנט ה.
דייוויס, ולאחר מכן נמכר במכירה פומבית בבית המכירות כריסטיס בלונדון ב־25 בנובמבר 1983 (פריט מס' 96).
בשנת 2025 נמכר הציור שוב בבית המכירות כריסטי'ס בניו יורק תמורת 1,762,500 דולר.
היצירה עתידה להיכלל בקטלוג הסדרתי של בוגרו בעריכת דמיין ברטולי וגיידון פאריש, והיא נחשבת לאחת היצירות המזוהות ביותר עם בוגרו.
"אהבה יומיומית" (מוכר גם בשם "שקרים קטנים") הוא שיר בביצוע הזמרת והיוצרת הישראלית יהודית רביץ, שהלחינה את מילותיה של תרצה אתר.
השיר יצא לאור ב־1978 כסינגל מתוך אלבום הבכורה של רביץ, "יהודית רביץ", שיצא לאור ב־1979. מתי כספי היה המעבד המוזיקלי של השיר.
"אהבה יומיומית" הוא אחד מפזמוניה של אתר, פזמונים שלא נקבצו לספר בחייה של המשוררת.
פזמוניה יצאו לאור ב־2006 בספר בלדה לאישה: פזמונים מאת תרצה אתר בעריכת ערן ליטוין ובהוצאת הקיבוץ המאוחד.
יהודית רביץ ראתה בשם וברעיון של השיר מרכיב מהותי במערכות יחסים, מרכיב שמוזנח בשירים בדרך כלל יחסית להתאהבות ולפרידה:
"אהבה יומיומית" הוצג ל"מקום בצמרת", מצעד הפזמונים השבועי של רשת ג', ב־14 באוגוסט 1978 וצעד 18 שבועות, עד 15 בינואר 1979, אז יצא מהמצעד.
שבוע אחד עמד בראש המצעד, ב־27 בנובמבר 1978.
במצעד הפזמונים העברי השנתי לשנת תשל"ט של רשת ג' השיר דורג במקום ה־15, ובמצעד השנתי של גלי צה"ל הוא דורג במקום ה־21.
"אהבה חדשה" הוא שיר שכתב, הלחין וביצע המוזיקאי והזמר הישראלי אסף אמדורסקי.
השיר נכלל באלבום הסולו הראשון שלו, "אסף אמדורסקי", שיצא לאור ב־1994.
השיר לווה בווידאו קליפ בבימוי אילן בוני, ובו הופיע אמדורסקי בעצמו.
תמונה מתוך הקליפ מופיעה על עטיפת האלבום.
לקראת צאת האלבום של "תערובת אסקוט" (באוקטובר 1991) ויתר אמדורסקי על סיבוב ההופעות של השקת האלבום והצטרף לבת זוגו באותה התקופה לטי גרובמן, שעברה לגור בניו יורק כשלושה חודשים קודם לכן.
אחד האלבומים שלהם האזין אמדורסקי במהלך שהותו בניו יורק היה "Magic and Loss" של המוזיקאי היהודי־אמריקאי לו ריד.
ריד סופד באלבומו לשני חברים שלו: דוק פומוס שמת מסרטן בשנה שלפני הוצאת האלבום, וחבר שני שגסס מאיידס.
האלבום של ריד התכתב גם עם חייו של אסף אמדורסקי, כאשר לא הרבה זמן לאחר מכן הוא חזר לישראל בעקבות מחלת הסרטן שהתגלתה אצל אביו, בני אמדורסקי (גרובמן נשארה בארצות הברית).
אביו נפטר כמה ימים לפני שיצא לאור אלבום הבכורה של אסף.
ב־2001 כלל אמדורסקי גרסת הופעה חיה של "אהבה חדשה" באלבום ההופעות שלו "Live".
את הגרסה הפיק מוזיקלית אמדורסקי בשיתוף עם משה קופ.
המעבדים המוזיקליים היו משה קופ, רונן סבו, אוהד קוסקי ועודד פרח.
"אהבה חדשה" ערך את הופעת הבכורה שלו ב"מקום בצמרת", מצעד הפזמונים השבועי של רשת ג' ב־6 במרץ 1994 במקום ה־25, זכה להצלחה וצעד 13 שבועות עד 26 ביוני 1994, אז יצא מהמצעד.
בשיאו הגיע למקום השלישי ב־8 ביוני 1994. במצעד הפזמונים העברי השנתי לשנת תשנ"ד של התחנה השיר הגיע למקום ה־17.
גרסת ההופעה החיה של אמדורסקי מאלבום ההופעה "Live" הגיעה למקום ה־24 במצעד העברי השנתי לשנת תשס"א (2001) של גלי צה"ל.
אסף אמדורסקי – זמרה, גיטרה, גיטרה בס, כלי הקשה, סמפלר
הפקה מוזיקלית – אסף אמדורסקי
מפיק אחראי – חיים שמש
עיבוד מוזיקלי – אסף אמדורסקי
טכנאי הקלטה, מיקס – דדי טל
עוזר טכנאי הקלטה – עודד לילוס
אהבה רומנטית היא תחושה של משיכה, תשוקה ועניין עמוק כלפי אדם אחר.
יחסי אהבה רומנטיים כוללים בדרך כלל ביטויים רגשיים ורצון בקרבה פיזית ונפשית למושא האהבה.
נהוג לחשוב על אהבה רומנטית כמקור או ההסבר להיווצרותם של קשרים רומנטיים הכוללים לא רק משיכה מינית אלא גם אינטימיות והיכרות.
אהבה רומנטית מהווה כיום בחברה המערבית שיקול מרכזי להחלטה בעניין נישואים.
בחברות מסוימות זה השיקול הבלעדי להחלטה בתחום זה.
האהבה הרומנטית מופיעה כבר בתנ"ך, במיוחד במגילת שיר השירים.
חז"ל פירשו את התיאורים הרומנטיים בשיר השירים כמשל לאהבה בין אלוהים וכנסת ישראל.
מתוצאות מחקרים שנערכו גם בקרב בני אדם וגם בקרב בעלי חיים, ניתן להסיק שהמוטיבציה לקיים קשר זוגי מתמשך קשורה לאותו מנגנון שפועל בהתמכרויות.
בשנת 2000 קיבלה קבוצת מדענים כימאים (דונטלה מרצי, אלסנדרה רוסי וג'ובאני בטיסטה קסאנו מאוניברסיטת פיזה והאגופ סורן אקיסקל מאוניברסיטת קליפורניה בסן דייגו) את פרס איג נובל הפרודי לכימיה על כך שגילו כי אי אפשר להבדיל בין אהבה רומנטית ברמה הביוכימית לבין הפרעה טורדנית-כפייתית קשה.
דיונים על ההגדרה המדויקת של אהבה רומנטית ניתן למצוא בספרות, כמו גם ביצירותיהם של פסיכולוגים, פילוסופים, ביוכימאים ומומחים אחרים.
אהבה רומנטית היא מונח יחסי, אך לרוב היא נלקחת כהגדרה, המאפשרת להדגיש רגעים ומצבים במערכות יחסים אינטימיות, כאשר אחד המשתתפים במערכות יחסים אלו תורם להם תרומה מוסרית.
הוספת דרמה למערכת יחסים של אהבה קרובה, עמוקה וחזקה.
הפסיכולוג צ'ארלס לינדהולם הגדיר את האהבה הרומנטית כ"...משיכה חזקה, הכוללת אידיאליזציה של אחרים, כולל בהקשר ארוטי, עם ציפייה לדימוי זה להישמר בעתיד" .
על פי היסטוריונים, המילה האנגלית "רומנטיקה", התפתחה מהניב בצרפתית ופירושה "סיפור בפסוק": המילה מתייחסת לסגנון הדיבור, הכתיבה והאמנות בכיתות האליטה של מוסדות החינוך של אז.
בתחילה, מילה זו הייתה פתגם ממוצא לטיני "רומניקוס", כלומר "סגנון רומאי".
סיפורי עם אירופיים מימי הביניים שנכתבו בתקופה שלפני סוף המאה ה-17, לרוב עסקו בהרפתקאות הקשורות לאורחות חיי האבירות ולא כללו את רעיון האהבה הרומנטית.
בחברויות פרימיטיביות היה קיים מתח רומנטי ביחסים בין נישואים לבין קיום יחסי מין, אך הדבר בא לידי ביטוי בעיקר בטאבו הנוגע למחזור החודשי וללידה .
אנתרופולוגים כמו קלוד לוי-שטראוס מראים שישנן צורות מורכבות של חיזור בחברות קדומות כמו בחברות מודרניות.
עם זאת, אין עדויות לכך שבני חברות פרימיטיביות יוצרים יחסי אהבה, השונים ממנהגיהם הקבועים, וקרובים לאהבה רומנטית מודרנית .
בוני סמית' מאוניברסיטת ראטגרס, בעבודתה "גבירות ממעמד הפנאי", מציגה טקסי שידוכים ונישואין, שניתן לראות בהם טקסים מדכאים יתר על המידה עבור אנשים מודרניים.
היא כותבת: "כשהצעירות ממחוזות הצפון [של צרפת] נישאו, הן עשו את זה ללא אשליות של אהבה ורומנטיקה.
הן פעלו במסגרת גידול ושמירה על טוהר הדם לטובת אינטרסים כלכליים, מקצועיים ולעיתים פוליטיים." המהפכה המינית הפחיתה את העימותים שנבעו מליברליזם, אך לא חיסלה אותם.
על פי ספרו של הסוציולוג אנתוני גידנס "טרנספורמציה של אינטימיות: מיניות, אהבה וארוטיות בחברה המודרנית", אהבה רומנטית הביאה רעיונות של סיפור סיפורים לחיי אדם.
הוא מוסיף כי הסיפור ושעתוקו היו אחד המשמעויות של הרומנטיקה.
לדבריו צמיחת האהבה הרומנטית, פחות או יותר, חופפת את הופעתו של הרומן.
זה נבע מהעובדה שאהבה רומנטית קשורה לחופש ולכן אידיאלים של אהבה, יוצרים קשר בין חופש לבין מימוש עצמי.
דייוויד שומוויי, בספרו "רומנטיקה, אינטימיות ומשבר הנישואין", מציג מספר טענות לגבי אהבה רומנטית ואינטימיות:
שיח האינטימיות התפתח בשליש האחרון של המאה העשרים
שיח זה מספק הסבר לאופן פעולתם של נישואים ומערכות יחסים אחרות.
לפי שיח האינטימיות, אינטימיות רגשית חשובה יותר מתשוקה.
המשמעות היא לא שאינטימיות מחליפה מערכות יחסים רומנטיות, אלא היא מתקיימת לצידן.
שומוויי טוען כי עם התפתחות הקפיטליזם, יחסים חברתיים ישנים, כולל נישואים, עוברים שינוי.
עבור נשים, אין צורך קיומי כמו בעבר "לסבול" במערכת יחסים שאינה טובה ולכן מספר הגירושין עלה משמעותית.
מצד אחד אהבה רומנטית מרמזת על סוג של הרפתקה ורגשות עזים בעוד שמערכת יחסים אינטימית מספקת תקשורת עמוקה, חברות וחילופי דברים ארוכים.
גם כיום מעורר הקונספט של אהבה רומנטית ויכוחים עיקשים בהגות הפילוסופית העכשווית.
שאלות מרכזיות בדיון זה עשויות להיות: מהו מקור האהבה, האם אהבה רומנטית שונה מהותית מסוגים אחרים של רגשות אהבה (לחלופין, האם אהבה רומנטית היא מופע אחד מתוך מופעים מגוונים של אהבה כגון אהבה לזולת), ומה מעמדה המוסרי של האהבה הרומנטית
מקורות המוטיבציה לקיום קשרי אהבה רומנטית
תוצאות מחקרים שנעשו בבני אדם ובעלי חיים, ניתן להסיק שהמוטיבציה לקיים קשר זוגי מתמשך קשורה לאותו מנגנון שפועל בהתמכרויות.
צורת החיים המונוגמית נדירה למדי בעולם החי וככל הנראה מאפיינת רק כחמישה אחוז מבעלי החיים המפותחים.
אצל מינים אלו פרט מקיים מערכת יחסים ארוכת טווח עם אותו פרטנר ולרוב הם גם מגדלים צאצאים יחד כך שהטיפול בדור הבא מתחלק בין שני ההורים.
מחקרים רבים בתחום נעשו בקרב נברן ערבות, מין החי בזוגות אשר שומרים יחד על הטריטוריה המשותפת ומטפלים שניהם בצאצאים.
מחקרים שהשוו אותם למין אחר של נברנים שלא מאופיין בהתנהגות מונוגמית, מצאו שינויים גנטיים עקביים שהתרחשו במהלך האבולוציה במינים המונוגמיים אך לא אצל קרובי משפחתם שלא מאופיינים בהתנהגות מונוגמית.
מחקרים אחרים הראו קשר בין פיזור קולטני אוקסיטוצין במוחם של הנברנים לבין העדפותיהם המונוגמיות.
אוקסיטוצין מופרש בזמן קיום יחסי מין, לידה, הנקה ומגע פיזי אוהב ומעורב גם במצבי דומיננטיות חברתית ובחרדה המתעוררת בעקבות תבוסה חברתית.
אוקסיטוצין קשור גם להתנהגויות הוריות כמו טיפול בצאצאים.
אחד המנגנונים הביולוגיים החיוניים ליחסים מונוגמיים הוא המוטיבציה.
מערכת התגמול במוח מבוססת על המוליך העצבי דופמין.
באזורים מסוימים במוח, הפרשת דופמין מעוררת תחושת סיפוק, מוטיבציה וקשב.
היא חיונית לחיי כולנו, ולחלק מבעלי החיים יש התנהגויות ייחודיות שגורמות להם להפריש דופמין.
הכמיהה לאספקת דופמין יכולה לעיתים להוציא את פעילות מערכת התגמול שלנו מאיזון, ולגרום התמכרות.
חוקרים מאוניברסיטת קולורדו בולדר בחנו את הקשר בין מערכת התגמול להיקף המאמץ שישקיעו הנברנים כדי להגיע לפרטנר שלהם.
הנברנים היו צריכים להשקיע מאמץ כדי להגיע לפרטנר שלהם (ללחוץ על דוושה או לטפס מעל מכשול).
כשמעבר למכשול חיכו להם בן או בת הזוג, הנברנים התאמצו להגיע אליו ובמקביל מצאו החוקרים הפרשת דופמין אצל הנברנים.
כשמעבר למכשול היה נברן שאיננו בן הזוג, הפרשת הדופמין פחתה.
מחקר שנערך בקרב אנשים שנמצאו במערכת יחסים מתמשכת של עשר שנים לפחות, נמצא כי כשהנחקרים צפו בתמונות של בן הזוג או בת הזוג שלהם, פעלו במוחם אזורים הקשורים למערכת התגמול אך כשהם צפו בתמונות של חברים או מכרים לא נרשמה במערכת הזאת פעילות חריגה.
ממצאים דומים עלו גם ממחקרים שבדקו את פעילות המוח של נחקרים שהיו בתחילת קשר זוגי: כשהנחקרים צפו בתמונות של בני זוגם הטריים או של דמות מוכרת שרגשותיהם אליה נייטרליים.
בנוסף כשהם נשאלו עד כמה הם מאוהבים באדם השני, עוצמת הפעילות המוחית באזורי מערכת התגמול הייתה קשורה למידת האהבה שעליה דיווחו המשתתפים.
אהבה מעבר לפינה היא סדרת דרמה ישראלית, בסגנון טלנובלה, ששודרה כהפקה משותפת של שלוש זכייניות השידור של ערוץ 2, רשת, שידורי קשת וטלעד.
רשת פיצה האט השקיעה בהפקת הסדרה, כמעין פרסום סמוי ובמקור אמור היה שם רשת הפיצריות בסדרה להיות פיצה האט, אך הרשות השנייה פסלה זאת ולכן נבחר השם "פיצה ארט".
הסדרה זכתה להצלחה ולאהדת קהל בעיקר בעונתה הראשונה, והסתיימה לאחר שלוש עונות ביוני 2005.
את שיר הפתיחה של הסדרה "אהבה מעבר לפינה" כתב יואב גינאי, הלחין יוני רועה ושרה שרית חדד.
את מוזיקת הרקע הלחין תסריטאי הסדרה גל פרידמן.
העונה הראשונה עלתה ב-2003 וכללה 101 פרקים.
העונה השנייה עלתה ב-2004 ועד פברואר 2005 וכללה 99 פרקים.
והעונה השלישית והאחרונה עלתה במאי 2005 וכללה 70 פרקים.
ביולי 2004 יו"ר הוועדה למלחמה בסמים בכנסת, ח"כ איוב קרא, כינס דיון בטענה שהסדרה משדלת בני נוער לשימוש בסמים.
בעונתה הראשונה של הסדרה יצאו לה מוצרים נלווים כמו: חוברת הפעלה.
מבין שלוש העונות העונה הראשונה הייתה העונה המצליחה והזכורה של הסדרה ואף זכתה לתואר "סדרת הדרמה הנצפית ביותר"
עלילת העונה הראשונה עוקבת אחר מלחמת חברות, כשרשת פיצריות מחליטה לפתוח סניף לצד פיצרייה שכונתית קטנה בפריפרייה.
במקביל לעלילה זו, נוצר סיפור אהבה בין אלונה (איה קורן), בתה של דניאלה (דפנה רכטר) בעלת הפיצרייה השכונתית, לליאור (יהודה לוי), בנו של אמנון (נתן דטנר) בעל הרשת שמתאהב בליסה (מיכל פורס) שצעירה ממנו ב-20 שנה אך במהרה סיפור אהבה זה הופך לדילמה משפחתית קשה.
במשך העלילה נוצרים לדמויות הרבות סיפורי אהבה, חברות, סכסוכים, אלימות וקשיים.
לאחר שאלונה, לכאורה, מפילה את עוברה וטסה להודו וליסה נטשה את אמנון וביטלה את החתונה, הבנים מתמודדים עם החובות ושברון הלב.
ליאור פוגש את קרן (רננה רז), וזאת מנסה לגנוב ממנו כסף בשל בקשת אחיה.
במהלך העונה קרן מתחרטת על מעשייה והיא וליאור הופכים לחברים.
בעונה זו מתגלה שלנתן יש בת נוספת מאישה אחרת ושניהל חיים כפולים, ומכאן העלילה מתחילה להסתבך.
בתחילת העונה מתגלה, כי אלונה נהרגה בתאונת דרכים בהודו.
קרן עוזבת את ליאור, וליאור מגלה שיש לו בת בשם גאיה מאלונה.
ובכך מתברר, כי אלונה מעולם לא הפילה את עוברה.
ליאור פוגש את דנה (מלי לוי), מתאהב בה, אך בהמשך העונה הוא מגלה כי הוא מאוהב בשירלי, אחותה של אלונה.
בפרק סיום הסדרה שירלי וליאור הופכים לזוג, דניאלה וליאור משלימים והכל חוזר למקומו בשלום.
ליאור דביר (יהודה לוי): עונות 1-3; מנהל רשת פיצריית ארט יחד עם אביו אמנון.
חברם של ליסה, עדן ועודד.
הכיר את עודד בצבא, ואת ליסה בזמן טיפול שיאצו שעשתה לו, היא שידכה בינו לבין עדן שהייתה זוגתו שנתיים אך במהלך העונה הראשונה, הוא עוזב אותה לאחר שהציעה לו נישואים והופך לבן זוגה של אלונה.
הוא מתנגד לזוגיות של אביו עם ליסה, שהייתה חברתו הטובה במשך שנים אך בין השניים נוצר קרע והוא רואה בה כאויבת ולא מפרגן לזוגיות שלהם.
ליאור יזם את פתיחת הסניף החדש ממול הפיצרייה הקיימת על אף שאמנון התנגד למנוע מהמתחרים את פרנסתם.
ליאור איש עסקים חריף ואמביציוזי אך נוהג באימפולסיביות ומשנה את דעתו פעמים רבות לגבי העסק ולא מוכיח נאמנות כלפי המשפחה.
ליאור מתנגד נחרצות להעסקה של ליסה בעסק למרות תפקודה המצוין.
לאחר שאמנון מפטר את ליאור לטובת ליסה ליאור עובר לעזור לפיצריה של דניאלה ומתחרה בהם, אך קרוביו טוענים שהוא פועל מתוך קנאה בליסה שמקבלת תשומת לב מאמנון שנהג לפנק את ליאור.
בעונה השנייה, ליאור מתקשה להתגבר על אלונה ויוצא עם קרן, שבהתחלה מנסה לגנוב את כספו, הם נפרדים והוא מנהל רומן קצר עם יריבתו עמית אך לבסוף חוזר אל קרן.
בעונה השלישית, הוא יוצא עם דנה, ובסופה הוא נהיה בן הזוג של שירלי.
בעונה הראשונה, לליאור יש רשת פיצריות מצליחה אך בפרק 81 בעונה הראשונה כל כספם נלקח-כי רואה החשבון של אמנון מעל בכספם וברח לחו"ל עם הכסף ובכך נמכרה גם רשת הפיצריות והשניים נותרו בחובות וליאור ניסה לשכנע את אמנון שלא יבזבז את החיסכון על החתונה עם ליסה.
אמנון דביר (נתן דטנר): עונות 1-3; אביו של ליאור, וגרוש מנעמה.
לאחר שאשתו עזבה אותו הוא לא פיתח קשר עם אף אחת עד שהתאהב בליסה בחורה יפה ומבוקשת שקטנה ממנו ב-20 שנה.
ליסה גורמת לאמנון לחיות את החיים על הצד הטוב, והוא מהר מאוד מציע לה לעבור לגור איתו, תפקיד בכיר כמנהלת למרות שאין לה ניסיון ואף מציע לה נישואים.
ליאור מתנגד ליחסים שלהם בטענה שליסה רוצה אותו רק בגלל הכסף ואמנון טוען כי ליאור מקנא בליסה ומתנהג בילדותיות ופזיזות.
אמנון סירב לפתיחת הסניף מול הפיצרייה של דניאלה כי התקשה לגרום להם לאבד את פרנסתם, אך נאלץ להקשיב לליאור ששיכנע אותו.
לאמנון יש לב טוב, הוא אדם רגיש ואכפתי.
הוא רוצה להתחתן עם ליסה בקפריסין כדי שליאור לא ימשיך לנסות למנוע מהם להתחתן, לאחר שליסה רוצה חתונה בארץ הם מבטלים את הטיסה ומתכננים חתונה גדולה אך לאחר שהוא מאבד את כספו, ליסה עוזבת אותו.
בעונה השנייה הוא מנהל רומן עם דניאלה, למרות נישואיה לנתן.
בעונה השלישית דניאלה גרה אצלו בבית.
אמנון מנסה לפייס את הסכסוך בנושא המשמורת על גאיה בין ליאור ודניאלה ללא הצלחה, ואף רוצה להיפרד מדניאלה, עד שדניאלה מתרצה בסוף העונה השלישית והזוג חוזר להיות יחד.
דניאלה ברזילי (דפנה רכטר): עונות 1-3; אשתו של נתן ואימן של אלונה ושירלי.
לאחר שנתן נוטש אותה עם חובות בתחילת העונה הראשונה היא מתחילה לגלות אחריות ונלחמת למען המשפחה בהתמודדות עם החובות, היא מסרבת לקבל פיצויים מליאור ואמנון ולסגור את הפיצריה.
היא יוצאת עם אחיו משה שתומך בה למרות התנגדות בנותיה.
בעונה השנייה היא חוזרת לגור עם נתן אך בוגדת בו עם אמנון.
בעונה השלישית היא מגלה שאלונה מתה ולוקחת את נכדתה גאיה.
גולן אבוטבול (סמי הורי): עונות 1-3; בן זוגה של אלונה, אך הוא מגלה שהיא בוגדת בו עם ליאור ונפרד ממנה.
הוא מתחיל לצאת עם עדן ויונת ומתחיל למקבל ולהקליל את חיי הזוגיות שלו.
בסוף העונה הראשונה, הוא ויונת הופכים לזוג, בעונה השנייה הוא קונה את הפאב ג'קיס ביחד עם עודד ובוגד ביונת עם אליאן, ובסוף העונה השנייה הוא חוזר לעדן, והשניים מתכננים להתחתן, בדיוק כשיונת חוזרת לשכונה, ומגלה שהיא בהריון מגולן.
בעונה השלישית הוא זמר מתוסכל ואליאן ויקי מייצגים אותו.
האמרגן הידוע מוסקונה מנסה לגנוב אותו לעצמו ומצליח להחתים אותו על חוזה.
בהמשך, גולן אינו מרוצה מעבודתו עם מוסקונה, וחוזר להיות מיוצג תחת אליאן ויקי.
מוסקונה מאיים עליו ופורץ לפאב שלו, ולבסוף השלושה מגיעים להסדר בו אליאן תהיה העוזרת האישית של מוסקונה, וגולן יחזור להיות מיוצג תחתיו.
עדן אבוטבול (מירי בוהדנה): עונות 1-3; מעצבת אופנה, חברתם של ליסה, ליאור ועודד.
בעונה הראשונה הציעה לליאור נישואים אך זמן קצר לאחר מכן הוא עוזב אותה עבור אלונה.
עדן מתחילה לצאת עם גולן - החבר לשעבר של אלונה.
בסוף העונה הראשונה היא עוזבת לספרד לנסות לשכוח מליאור.
בעונה השנייה עודד ויקי מחזרים אחריה, אך היא דוחה אותם, ולבסוף היא נענית לחיזוריו של יקי, בעלה של אחותה אורית.
בסוף העונה השנייה היא חוזרת לגולן, והשניים מתכננים להתחתן, בדיוק כשיונת חוזרת לתל אביב, ומגלה שהיא בהריון מגולן.
בעונה השלישית היא בוגדת בגולן עם רשף, בעלה של איילת, אך כשאיילת אשתו, מגלה על הרומן עדן נפרדת מרשף על אף תחינותיו לחזור אליה.
גולן גם מגלה על הרומן ביניהם ונפרד מעדן, שלבסוף מחליטה לעזוב לספרד.
טרם עזיבתה לספרד גולן ועדן מתפייסים וחוזרים להיות זוג.
שירלי ברזילי (אגם רודברג): עונות 1-3; בתם של נתן ודניאלה.
אחותה של אלונה, ואחותה למחצה של אליאן.
בעונה הראשונה, היא יוצאת עם רועי שהיה הסקס הראשון שלה.
לאחר מכן היא מתחילה לצאת עם ארז, שאונס אותה, בשל סירובה לקיים עמו יחסי מין.
בסוף העונה, היא מתאהבת בטל - החבר של חברתה יוליה, אך בעונה השנייה, הוא חוזר עם אביו לאשדוד, ולכן הם נפרדים.
בעונה השנייה, שירלי יוצאת עם אייל, אך מכיוון שהוא מעשן סמים ומשכנע אותה גם כן לעשן, הוריה מתנגדים לכך.
לאחר מכן, היא בקטע עם מיקי.
בעונה השלישית, היא יוצאת עם שאול, שמתגלה כנשוי, ובסוף היא נהיית בת הזוג של ליאור.
בעונה הראשונה היא הייתה ילדה של אבא ובינה לבין דניאלה היו חילוקי דעות רבים.
יונת (שרון חזיז) (עונה ראשונה ושנייה): עזבה את ביתה באשדוד עם בנה טל, עקב אלימות מצד בעלה עופר, ויחד עם בנה עוברת לגור בדירת ירושה של איציק גולדמן, רופא שכונתי שמנסה לעזור להם להשתקם אך מתמיד בחיזור מסיבי אחר יונת.
היא מתאהבת בגולן, אך נכנעת לחיזוריו של גולדמן, משום שהוא נתן לה ולטל דירה, אך בסוף העונה הראשונה, היא עוזבת את גולדמן עבור גולן.
בעונה השנייה, היא בוגדת בגולן עם עודד, לאחר שגולן בגד בה עם אליאן.
בסוף העונה השנייה, היא נכנסת להריון מגולן, ועקב כך, היא מפריעה לחתונתו עם עדן, ובסופו של דבר היא מגיעה להסכם עם גולן ועדן שהיא תחזור לאשדוד וגולן יבוא לבקר את בנם.
טל (אושרי כהן) (עונה ראשונה ושנייה): בנם של עופר ויונת.
ברח עם אימו- יונת מהבית באשדוד לאחר קטטה בה שלף על אביו אקדח שלקח מהשכנים בזמן שהכה את אימו- יונת.
גולדמן נותן להם דירה, אך למרות זאת, טל לא מחבב אותו מכיוון שהוא מנסה להתחיל עם אימו.
במהלך העונה הראשונה, טל יוצא עם יוליה, אך בסופה, הוא עוזב אותה, עבור חברתה שירלי, אך בתחילת העונה השנייה, הוא חוזר עם אביו לאשדוד, ולכן הם נפרדים.
בסוף העונה השנייה, הוא חוזר עם אימו לתל אביב, ונאלץ להתחרות על ליבה של שירלי, מול מיקי ובסוף שירלי בוחרת במיקי.
נתן ברזילי (עמוס לביא) (עונה ראשונה ושנייה): בעלה של דניאלה, ואביהן של אלונה, אליאן ושירלי.
בעונה הראשונה, הוא בורח לצרפת עקב חובות כספיים קשים, וכשהוא חוזר לישראל, הוא נאלץ להילחם על אשתו דניאלה מול אחיו משה.
בעונה השנייה, מתגלה שבעבר הוא בגד בדניאלה עם לינט, ועקב כך, הוא נעשה אביה של אליאן.
גילוי זה, גם מגלה איפה הוא גר כשהוא נסע לצרפת.
בסוף העונה השנייה נפרד מדניאלה והופך להיות בן זוגה של לינט ועוזב את הארץ.
עודד (ישי גולן) (עונה ראשונה ושנייה): קבלן.
חברם הטוב של ליאור, עדן וליסה.
בעונה הראשונה, הוא מנהל רומן עם ליסה בה הוא מאוהב אף שהיא רואה בו כסטוץ ולא מעבר ומסובבת אותו בזמן שהיא עם אמנון.
ליאור מציע לו לנהל את הסניף החדש של הפיצה, בעבר ניהל סניף של חנות נעליים.
ובעונה השנייה הוא בעל הפאב ג'קיס ביחד עם גולן ומחזר אחרי עדן שדוחה את חיזוריו.
בנוסף, עודד גם שוכב עם יונת - החברה של גולן, ואף מתאהב בקרן - החברה של ליאור.
יקי תמיר (לירון לבו) (עונה שנייה ושלישית): רס"ן בצבא, ובעלה של אורית.
בשל היותו רודף נשים, הוא מתחיל עם כל בחורה שלידו, מה שגורם לו לבגוד באורית פעמים רבות, פעם אחת אפילו עם אחותה עדן, שהייתה חברתו לשעבר בטרם היא עזבה אותו עבור ליאור.
בנוסף, יקי אף מנסה לאנוס חיילת בשם הילה, מה שגורם לה להגיש נגדו תלונה במשטרה.
גם מתגלה שבעבר, יקי נתן כסף לקרן כדי שתישכב איתו.
בעונה השלישית הוא עובד בפאב של גולן עם אליאן ומנהל רומן עם איילת אשר נשואה לרשף.
אליאן ברזילאי (מורן גרוס) (עונה שנייה ושלישית): בתם של נתן ולינט, ואחותן למחצה של אלונה ושירלי.
מגיעה מצרפת לישראל, ומופתעת לגלות שלנתן יש משפחה אחרת.
היא מנהלת רומן עם גולן אך מכיוון שהוא עם יונת, היא מתחילה לצאת עם אחיו מיקי ובסוף נפרדת ממיקי ושוכבת עם פיני.
בעונה השלישית היא מתגוררת בשותפות עם שירלי, עובדת בפאב של גולן ובהמשך הופכת להיות האמרגנית של גולן ומפיקה לו קליפ על אף התנגדותה של עדן, אשתו של גולן.
היא הופכת לבת הזוג של יואב עד שנפרד ממנה כי יש לו רגשות לבת זוגו הקודמת.
לאור מצבה הקשה היא נוהגת שיכורה ברכבו של גולן וגורמת לתאונה בה נפגע אדם ובורחת מהזירה, כשגולן מתעמת איתה על כך ושהמשטרה הגיעה לחקור אותו- היא מנסה להתחמק ולמסור למשטרה שאין לה כל קשר לכך ולהטיל את האשמה על גולן שמתסבך.
לבסוף מגלה את האמת למשטרה.
היא ממשיכה בניסיונותיה להקים משרד אמרגנות עם יקי, לבסוף השלושה הסכימו שגולן יחזור לייצוגו של מוסקונה, ואליאן תהיה העוזרת האישית של מוסקונה.
אלונה ברזילי (איה קורן): עונה 1; בתם של נתן ודניאלה.
אחותה של שירלי, ואחותה למחצה של אליאן.
בת זוגו של גולן מגיל צעיר, אך במהלך העונה הראשונה היא בוגדת בו עם ליאור, המתחרה העסקי שלה.
היא מתנגדת לנוחכותו של משה, אח אביה.
נכנסת להריון מליאור שמעדיף שהיא תעשה הפלה.
היא רוצה לקחת פיצויים מליאור ואמנון אך דניאלה מתנגדת, לאחר מכן היא משתפת פעולה עם ליאור שעוזר להם להתחרות באביו וליסה.
היא בורחת להודו כשהיא גורמת לכולם לחשוב שהיא עשתה הפלה, אך בעונה השלישית מתברר שזה לא מה שקרה ולה ולליאור יש בת בשם גאיה.
ובנוסף גם מתגלה שהיא נהרגה בבתאונת דרכים בהודו ולכן דניאלה נוסעת ומביאה אותה לישראל.
ליסה (מיכל פורס): (עונה ראשונה) בחורה יפה, pretty privilege.
היא משיגה את מה שהיא רוצה בקלות על ידי היופי שלה.
חברתם של ליאור, עדן ועודד.
אך כשהיא יוצאת עם אמנון החברות עם ליאור נהרסת כיוון שהוא מפקפק בכוונותיה להיות עם אביו.
היא חייה חיים חופשיים ואינה מוכנה להתחייבות.
היא אוהבת לעסוק בשיאצו, היא קלאברית וסטוציונרית.
היא יוצאת עם אמנון ועוברת לגור איתו, לאחר מכן היא מתחילה לעבוד עם ליאור אך לאחר שליאור מתנגד אמנון מפטר אותו ומכניס את ליסה במקומו.
ליסה מוכיחה את עצמה כמנהלת ומרימה את העסק.
היא בגדה באמנון עם עודד שמאוהב בה שנים אך מבחינתה הוא רק סטוץ.
לליסה יש המון מחזרים והיא מחליפה גברים כל יום ומסובבת אותם לפי איך שמתאים לה.
אמנון מציע לה נישואים והיא מסכימה, אמנון לא מספר לה שהוא נקלע לחובות מפחד לאכזב אותה, הוא רוצה לבזבז את החסכונות על החתונה איתה.
ליסה באה מבית עני ומגיל 12 החלה לפרנס, לבסוף היא עוזבת את אמנון כיוון שהוא איבד את כל כספו ולא יכול לספק לה חיים כלכליים גבוהים כפי שסיפק לה.
משה ברזילי (יגאל שדה) (עונה ראשונה): אחיו של נתן, איתו הוא מסוכסך במשך שנים.
לאחר שנתן נוסע לצרפת הוא מחזר אחרי דניאלה, עוזר לה עם העסק והם הופכים לזוג, עד שנתן חוזר לישראל, ומנסה להחזיר אליו את דניאלה.
דניאלה מציעה לו לעבור לגור איתם.
בדומה לנתן, גם אלונה ושירלי, לא מחבבות אותו ורבות איתו כל הזמן מבלי לתת לו צ'אנס ולראות את עזרתו.
איציק גולדמן (דני שטג) (עונה ראשונה): רופא, שנותן ליונת וטל דירה.
מחזר אחרי יונת, שלבסוף נענית לחיזוריו, וכשעופר בעלה של יונת, מגיע לתל אביב, גולדמן גורם לה לגרש אותו כדי שהוא יוכל להתחתן איתה, אך בסוף הם לא מתחתנים, כי בסוף העונה הראשונה, היא עוזבת אותו עבור גולן.
יוליה (בר פאלי): (עונה ראשונה) חברתה הטובה של שירלי.
יוצאת בעונה הראשונה, עם טל אך הוא ושירלי בוגדים בה.
בסוף העונה הראשונה, כשארז אונס את שירלי, היא מסייעת לו, במקום לשירלי והן מפסיקות להיות חברות.
רועי (מעיין הרוש) (עונה ראשונה): די ג'יי.
הוא לא לומד בבית ספר, ועובד כדיגיי במועדונים ופסטיבלים.
החבר הראשון של שירלי והסקס הראשון שלה.
שירלי רוצה לעבור לגור איתו אך הוא עדיין לא מוכן.
בועז (נרי צדקה) (עונה ראשונה): מדריך הג'ודו לשעבר של שירלי.
ארז (יהונתן כיס-לב) (עונה ראשונה): החבר השני של שירלי בעונה הראשונה.
מתברר כאנס כאשר מכריח את שירלי לקיים עמו יחסי מין בניגוד לרצונה.
לאחר חקירה מתוודה אודות מעשיו בפני המשטרה, ומקבל צו הרחקה משירלי ועובר לעיר אחרת עם משפחתו.
עופר (אלירן כספי) (עונה ראשונה): קבלן.
בעלה של יונת, ואביו של טל.
נהג באלימות כלפי יונת וטל, ולכן הם עזבו אותו, וברחו לעיר אחרת.
בסוף העונה הראשונה, הוא נפגש עם יונת ומנסה לחזור אליה אך גולדמן, שגם רוצה את יונת, גורם להם להתגרש.
בעונה השנייה, מתברר שהוא חזר לאשדוד, ביחד עם טל.
קרן (רננה רז) (עונה שנייה): אחותו על עמי.
בשל היותם עניים, היא עוזרת לו לגנוב, ובמהלך העונה עמי שולח אותה לגנוב כסף מליאור, אך היא מתאהבת בו ורוצה לחזור למוטב, מה שגורם לה לסכסוך עם עמי.
לבסוף, היא מתחילה לצאת עם ליאור, אך היחסים של השניים עוברים משבר כאשר יקי מגלה לליאור שקרן עסקה בעבר בזנות בשביל להשיג כסף עבור עמי.
לאחר מכן, ליאור בוגד בה עם עמית, והיא מתנחמת בזרועותיו של עודד שמאוהב בה.
אך בסוף השניים מבינים שהם מאוהבים, וליאור וקרן חוזרים להיות זוג אבל לבסוף נפרדים.
מיקי אבוטבול (רן בכור) (עונה שנייה): כדורגלן.
מאוהב בשירלי, אבל היא מתחילה לצאת עם אייל, והוא מתחיל לצאת עם אחותה - אליאן, מבלי לדעת שלזו, היה קודם רומן עם אחיו - גולן.
לקראת סוף העונה, עוזב את אליאן והוא ושירלי הופכים לזוג אבל נפרדים בסוף.
עמי (צק ברקמן) (עונה שנייה): אחיה של קרן.
בשל היותם עניים, הוא משכנע אותה לעזור לו לגנוב מליאור, אך לבסוף ליאור גורם לו להיכנס לכלא לזמן מה, ולאחר שהוא משתחרר, הוא שומע לעצת ליאור ועוזב לעפולה, משום שהוא חייב כסף לרומריו שמאיים עליו ובסוף חוזר ומחזיר לרומריו את החוב אחרי שנעמה נתנה לו את הכסף.
אורית תמיר (אסנת חכים) (עונה שנייה): אחותה של עדן אשתו של יקי ואמא של תום.
במהלך העונה, יקי בוגד בה פעמים רבות, פעם אחת אפילו עם אחותה עדן מה שגורם לסכסוך בין האחיות, אך לבסוף הן משלימות.
בהמשך היא מתחילה לעבוד אצל ליאור בעסק הפיצות הקפואות כאשת שיווק.
לבסוף, יקי מנסה לאנוס חיילת בשם הילה, וזו מגישה נגדו תלונה במשטרה מה שגורם למשבר בינה ובין יקי, ובשל כך כשאורית מחפשת נחמה היא מוצאת את עצמה מתנשקת עם ליאור, אך זה דוחה את חיזוריה בגלל היותו בן הזוג של קרן.
נעמה דביר (ריקי גל) (עונה שנייה): צלמת.
אימו של ליאור, וגרושתו של אמנון.
במהלך העונה היא מגיעה מחוץ לארץ לישראל, והיא ואמנון מתחילים לריב בעקבות עברם, דבר שמפריע לליאור.
לבסוף, מתגלה שבעבר היא ניסתה להתאבד, יחד עם ליאור, ואמנון שהצליח לעצור את זה, גירש אותה מהבית, ודרש ממנה לעזוב את ישראל.
אייל (ניר זליחובסקי) (עונה שנייה): בחור שלוקח סמים.
במהלך העונה, הוא ושירלי מתחילים לצאת, למרות התנגדותם, של הוריה של שירלי ובסוף הוא נותן לשירלי לעשן סמים והם נעצרים ולאחר מכן הם נפרדים.
עמית איסר (בקי גריפין) (עונה שנייה): מנהלת רומן, עם ליאור, על אף שהוא עדיין מאוהב בקרן ובסוף זה נגמר והיא ניסתה לגנוב את דניאלה מליאור.
לינט (סמדר קילצ'ינסקי) (עונה שנייה): אימה של אליאן.
מגיעה מצרפת לישראל, ומפריעה לנישואיהם של נתן ודניאלה.
לבסוף היא ונתן חוזרים להיות זוג, ונתן עובר לגור איתה בצרפת.
פיני (אריק משעלי) (עונה שנייה): המאמן של מיקי בכדורגל.
שותף לדירה של אליאן, שוכב איתה ביום שהיא ומיקי נפרדו וגם מסגיר את מיקי לצבא בגלל שהוא חתם בשמו.
זוהר (עמי ויינברג) (עונה שנייה): אביו של אייל.
מאשים את שירלי בכך שבנו לוקח סמים והוא ואייל בריב בסוף.
מיכל (שרון הכהן בר) (עונה שנייה): חברתה של דניאלה.
במהלך העונה, דניאלה משדכת בינה לבין אמנון, אך השניים נפרדים לאחר שהיא תופסת אותו מתנשק עם דניאלה.
רומריו (שמעון כהן) (עונה שנייה): פושע שעמי חייב לו כסף.
מאיים על עדן וקרן ניסה להרוג את קרן ונעמה שמה לו ספריי ובסוף עמי שילם לו את החוב.
הילה (שמרית לוסטיג) (עונה שנייה): חיילת שיקי מנסה לאנוס, אך אורית מפריעה לו באמצע.
לאחר מכן, הילה מגישה נגד יקי, תלונה במשטרה והוא עומד למשפט.
רשף בכר (אורן שבו): בעלה של איילת וחברו של ליאור.
במהלך העונה עדן מתחילה לעבוד במפעל שלו ושל איילת, ובעקבות כך נוצר רומן בינו לבין עדן- אשר מתגלה בהמשך לאיילת שרוצה להיפרד ממנו.
רשף מנסה לחזור לעדן ולממש את אהבתם, אך עדן מסרבת משום שאוהבת את בעלה גולן ולא רוצה להרוס את נישואיהם.
רשף מנסה לחזור לאיילת ולהתנצל, ובהמשך גם איילת מפטרת אותו מהמפעל, אך איילת לא מתרצה ונפרדת מרשף לאחר שהחלה מערכת יחסים עם יקי, על אף שנכנסה להריון מרשף.
תמר אבני (רוני הדר): סטודנטית לרפואה, וחברתה של שירלי.
במהלך העונה היא מתחילה לצאת עם יואב, אך בוגדת בו עם ליאור.
בנוסף לכך, אחרי שמתקנת את המערכת יחסים שלה עם יואב היא נגררת לסחר בסמים באוניברסיטה לעזור למצב הכלכלי שלה, וגונבת כדורי מרץ למכור מהמעבדה של אבא של יואב.
כשאחד התלמידים בפקולטה מתאשפז עקב שימוש יתר בכדורי מרץ, היא חוששת שהמשטרה תגלה על המקרה וגם תסולק מהלימודים.
אביו של יואב מגלה שגנבה ממנו את הכדורים על אף שמנסה להכחיש, ולבסוף הוא מסלק אותה מהמעבדה ומאיים עליה שלא תיצור קשר עם בנו יואב, אחרת יספר למשטרה ולפקולטה ותסולק.
היא עוזבת בלי לספר ליואב, אך לבסוף יואב מתעמת עם אביו שהוא אוהב את תמר- והשניים חוזרים להיות זוג ומסיימים את שנת לימודיהם הראשונה.
יואב אטינגר (אלון ליטבק): סטודנט לרפואה.
מתאהב בתמר, והם הופכים לזוג, אך היא בוגדת בו עם ליאור ולכן הוא נפרד ממנה ומתחיל לצאת עם אליאן.
אבל כאשר הוא מבין שעדיין יש לו רגשות לתמר, הוא עוזב את אליאן וחוזר לתמר.
שאול ינאי (ליאון רוזנברג): מורה לסטודנטים לרפואה.
במהלך העונה, שירלי, תמר ויואב מתחילים ללמוד אצלו, והוא מתחיל לצאת עם שירלי, אך מסתיר ממנה, את היותו נשוי, ולאחר ששירלי מגלה את זה, הם נפרדים, אף על פי שלקראת סוף הסדרה הוא מתגרש מאשתו ומנסה לחזור להיות עם שירלי - היא כבר מאוהבת בליאור.
דנה רימון (מלי לוי): ביתו של זאב.
יוצאת עם דייוויד, אך במהלך העונה עוזבת אותו בשביל ליאור.
מתאהבת קשות בליאור, ורק לקראת סוף הסדרה מבינה שאינו מרגיש אותו דבר והשניים נפרדים.
זאב רימון (יוסף אבו ורדה): איש עסקים.
רוצה שהיא תצא, עם דייוויד, ולא עם ליאור.
ליאור קנה ממנו יאכטה והוא ודייוויד עובדים אצל ליאור.
בהמשך דייוויד והוא ניסו להפיל את ליאור בעסקה לא חוקית כדי להחזיר את דנה ודייוויד וזה לא הצליח וליאור התפטר ונשאר עם דנה.
דייוויד מרגוליס (שרון פרנס): עובד של זאב ובן זוגה של דנה, אך במהלך העונה היא עוזבת אותו בשביל ליאור, והוא מחליט לנקום בו בשיתוף פעולה עם זאב והשניים מנסים להפיל אותו בעסקה לא חוקית.
בעידודו של זאב אביה של דנה, הוא מציע נישואים לדנה אך היא לא מוכנה להינשא לו, ולבסוף הזוג נפרד.
איילת בכר (טל ליפשיץ): אשתו של רשף ומנהלת איתו את המפעל.
במהלך העונה מתקיימים סכסוכים רבים בין איילת לעדן בעניין תפקידה ונחיצותה של עדן במפעל ואיילת רוצה לפטר אותה, עד שמתפתחת ביניהן ידידות.
בהמשך מתגלה שרשף ואיילת מנסים להרות זמן רב, אך איילת הסתירה מרשף שהיא נוטלת גלולות למניעת היריון, עד שהעניין מתגלה לרשף.
במהלך העונה רשף בוגד בה עם עדן ובעקבות כך, היא מתחילה רומן עם יקי- תוך שמגלה שהיא בהיריון מרשף.
רשף מנסה לשקם את היחסים ביניהם ולחזור לאיילת, אך היא לא מתרצה ורוצה להיות עם יקי- אך הוא מהסס בנושא הזוגיות שלהם לאור ההיריון, עד שמשנה את דעתו ויקי ואיילת הופכים לזוג.
אבישי (מושיק גלאמין): בחור שהיה בהודו עם אלונה.
הוא מנסה לסחוט את דניאלה ואמנון בתמורה להגיד להם את האמת על אלונה ובסוף הוא מגלה להם את האמת שלאלונה יש תינוקת.
גאיה דביר (תובל פרץ): הבת של אלונה וליאור שנולדה בהודו.
דניאלה וליאור רבו על מי יגדל אותה.
שלמה מוסקונה (שאול עזר): אמרגן ידוע, שרוצה לייצג את גולן ונאלץ להילחם עליו מול אליאן.
יהושע אטינגר (יוסי סוקולסקי): אביו של יואב.
מדען שיואב סידר לתמר עבודה אצלו ומפטר אותה בסוף אחרי שגילה על הכדורי מרץ שגנבה מהמעבדה שלו ומכרה באוניברסיטה.
לבסוף מתעמת איתה על כך ומפטר אותה, תוך שמאיים עליה שאם תיצור קשר עם בנו ובן זוגה יואב- יגלה על המקרה למשטרה ולאוניברסיטה.
יואב מתעמת איתו ומאיים שיסיים את הקשר אם אביו אם יעשה זאת.
ג'קי (לביא זיטנר): מוכר כדורי מרץ.
מאיה קפלן (חגית דסברג): עורכת דין וחברתה של דניאלה שעוזרת לה בעניין גאיה כדי להילחם בליאור עליה.
במערכון האחרון של לובה (טל פרידמן), בעונה הראשונה של "ארץ נהדרת", צילמו כביכול פרק של אהבה מעבר לפינה בהשתתפות יהודה לוי (בתפקיד של ליאור).
בפרק אחר של "בצפר" גלית לוי (רועי בר נתן) מדברת עם חברתה, סיגל בפלאפון ומבקשת ממנה שתקליט לה את הפרק האחרון של "אהבה מעבר לפינה" ושלא תגלה לה מה היה בפרק.
במופע "לא יאומן כי פסטיגל", אחת ממשאלותיה של הנסיכה מ"איפה זה" (אגם רודברג) הייתה השידורים החוזרים של "אהבה מעבר לפינה".
אהבה עיקשת הוא רומן מאת הסופר האנגלי איאן מקיואן שיצא לאור בשנת 1997. הספר עוסק באדם הלוקה בתסמונת דה קלרמבו, מצב בו החולה מאמין שמישהו אחר מאוהב בו.
הספר תורגם לעברית בידי עתליה זילבר ויצא לאור בהוצאת עם עובד בשנת 1999.
בשנת 2004 הופק סרט קולנוע "אין סוף לאהבה" על פי הרומן בכיכובם של דניאל קרייג, ריס איוואנס וסמנתה מורטון.
ג'ו רוז ובת-זוגו קלריסה עורכים פיקניק ביום שהיא חוזרת לאנגליה משהות קצרה בארצות הברית.
כשג'ו מתכונן לפתוח את בקבוק השמפניה הם שומעים צעקה ורואים ילד בתוך סל של כדור פורח ואיש נגרר בחבלים אחריו.
ג'ו יחד עם עוד ארבעה אנשים שמגיעים למקום מתאמצים להוריד את הכדור-פורח, הם נתלים על החבלים שבכדור, אך פרץ רוח פתאומי מעלה את הכדור לשמים.
כולם פרט לאחד מרפים מהחבלים וקופצים, רק אחד מהם נשאר תלוי כשהכדור ממשיך ומתרומם עד שהאיש נופל ונהרג.
אחד העדים למקרה הטראגי הוא ג'ד פארי.
ג'ו ניגש עם ג'ד לראות אם האיש שנפל עדיין חי וג'ד מציע שהם יתפללו יחד.
הפגישה הקצרה במקום האסון גורמת לתוצאות הרסניות.
ג'ו משאיר רושם רב על ג'ד הלוקה בתסמונת דה קלרמבו, החולה בתסמונת מאמין שאדם אחר (ג'ו) מאוהב בו.
אהבתו של ג'ד היא אובססיבית, ספק דתית ספק ארוטית.
ג'ד עוקב אחרי ג'ו בביתו ומחוצה לו, מתקשר אליו ושולח לו מכתבים.
האובססיה של ג'ד משבשת את חייו של ג'ו, מאיימת על אהבתה של קלריסה ומביאה אותו לסף של טירוף ורצח.
במהלך ארוחה במסעדה עם קלריסה והסנדק שלה, הם עדים לניסיון רצח בשולחן סמוך.
ג'ו מבין שהכדורים נועדו אליו, ושהמתנקשים טעו בזיהוי בגלל הרכב דומה של המסובים (שני גברים ואישה צעירה).
לפני שהיורה מצליח לירות באיש למוות, מתערב ג'ד שנמצא במקום, הוא מסיט את הרובה, ומציל את חיי האיש החף מפשע.
בחקירת המשטרה ג'ו מתעקש שג'ד הוא העומד מאחורי הניסיון לרצח, אך השוטרים אינם מאמינים לו, כיוון שהוא אינו זוכר במדויק פרטים שהיו בתקרית.
לא ננקטים צעדים נגד ג'ד, וג'ו יודע שהוא עדיין מנסה לפגוע לו.
ג'ו קונה אקדח להגנה עצמית, ובדרכו חזרה לביתו הוא מקבל שיחת טלפון מג'ד הנמצא בדירתו יחד עם קלריסה.
כשג'ו מגיע לדירה, הוא רואה את ג'ד יושב על הספה לצד קלריסה.
ג'ד מבקש שג'ו יסלח לו, ומכוון סכין אל גרונו שלו.
ג'ו יורה בג'ד ופוצע אותו, אך אינו מואשם ויוצא פטור מעונש.
אהבה עיקשת מתעסק בתימות שבהן עוסק מקיואן ברבים מרומניו.
הפער שבין הרציונליות המדעית לבין הרגש הדתי, למשל, הוא אחת מהתימות החוזרות הללו.
הקשר המנותח לעומקו בין הזוג ג'ו-קלריסה, קשר המתערער בגלל גורמים חיצוניים, כמו גם בגלל חוסר אמון, הוא נושא העולה גם כן ביצירותיו של מקיואן (למשל בכלבים שחורים).
"אהבה ראשונה" הוא אלבום הבכורה של שלישיית גשר הירקון, שיצא ב־1964.
להרכב שהקליט את האלבום חברו אריק איינשטיין, יהורם גאון ובני אמדורסקי.
את ההפקה ערך הסופר והבדרן דן בן אמוץ יחד עם הפזמונאי חיים חפר.
העיבודים המוזיקליים לכל השירים נעשו על ידי יצחק (זיקו) גרציאני.
האלבום כולל 14 שירים, שאת מרביתם כתבו חיים חפר, נעמי שמר ויוחנן זראי.